cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Tel: 83/500-812 Fax: 500-814

e-mail: [kabinet@hevizph.hu](mailto:kabinet@hevizph.hu)

Iktatószám: HIV/6644-1/2025.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2025. február 13-ai rendkívüli nyilvános ülésére**

**Tárgy:** HÉVÜZ Hévíz Városüzemeltetési Korlátolt Felelősségű Tárasaság 2025. évi üzleti terve, és az ügyvezető alapbérének emelése

**Az előterjesztő:** Naszádos Péter polgármester

**Készítette:**  Halász Éva ügyvezető

**Megtárgyalta:** Pénzügyi, Városfejlesztési és Ügyrendi Bizottság

HÉVÜZ Kft. felügyelő bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármesere

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testülete 1/2021. (I. 1.) határozatában döntött a HÉVÜZ Hévíz Városüzemeltetési Kft 2021. január 1-ével történő alapításáról. A társaság alapítása 3.000.000,- forint pénzbeli hozzájárulással történt.

Hévíz Város Önkormányzata a HÉVÜZ Kft-vel határozatlan idejű szerződést kötött a Hévíz város közigazgatási területén a gépjárművek parkolásának biztosítása közszolgáltatási tevékenység ellátása keretében tárgyban.

A közszolgáltatási szerződés 9. pontja meghatározza az éves elszámolást, mely szerint a kft a naptári év végét követő 30 napon belül elkészíti az éves jelentés, mely alapján felek felülvizsgálják az átalánydíj összegét. Amennyiben a havi átalánydíj éves szinten nem fedezi a Közszolgáltató közfeladat ellátásával kapcsolatos tevékenységének költségét, az Önkormányzat ennek tényét felülvizsgálja és ha a közszolgáltatás ellátásának módját, mértékét a felülvizsgálat alapján változatlanul hatályban tartja, akkor dönt, hogy vállalja a Közszolgáltatónak a jogosan felmerült valamennyi költségét megtéríti (Kompenzáció), mert a Közszolgáltató közfeladat ellátásával kapcsolatos gazdálkodásában a feladatok ellátása nem eredményezhet veszteséget.

A közszolgáltatás havi átalánydíjával el kell számolni, meg kell állapítani, hogy nincs-e alul, illetve túlfinanszírozás. A könyvelés külön munkaszámon gyűjti a parkolással kapcsolatos bevételeket és kiadásokat. A 2024. 1-12 havi adatokból látható, hogy a parkolás időarányos közszolgáltatási bevétele az időarányos kiadásokat fedezte, és lehetséges a beszámoló készítései még olyan költségek, amelyek csak 2025. év elején kerülnek felosztásra, így ezeket a költségeket csak az éves beszámolóból lehet majd pontosan megállapítani, ahol a kiegészítő mellékletben szerepelni fog a parkolás tételes elszámolása.

Az üzleti terv a

1. városi várakozási (parkolási),
2. mozi üzemeltetési, rendezvénytechnikai szolgáltatási
3. program szervezés

feladatinak ellátására vonatkozóan készült el.

1. **városi várakozási (parkolási) feladat:**

2024 átalánydíj összege havi nettó 3.321.000 Ft volt (bruttó 4.217.670 Ft), 2025 éves benyújtott átalány terv nettó 3.618.583 Ft (bruttó 4.595.600 Ft), ami 2024 évhez képest 9 % emelést jelent. Fontos befolyásoló tényező, hogy az ügyvezetői bérezés mérséklésével összeget takarított meg a kft, a 15%-os béremelést, és bérrendezés mellett is.

1. **mozi üzemeltetési, rendezvénytechnikai szolgáltatási**

**feladat**

*4.2. A moziüzemeltetési átalánydíj (Ft) az alábbiak szerint alakul*

|  |  |  |  |  |  |
| --- | --- | --- | --- | --- | --- |
| Negyedévente számlázandó általánydíj (Ft) | |  | Nettó | ÁFA | Összesen |
| március 01. | I. negyedév |  | 7 929 900 | 2 141 073 | 10 070 973 |
| május 02. | II. negyedév |  | 7 929 900 | 2 141 073 | 10 070 973 |
| szeptember 01. | III. negyedév |  | 7 929 900 | 2 141 073 | 10 070 973 |
| december 01. | IV. negyedév |  | 7 929 900 | 2 141 073 | 10 070 973 |
| Összesen: |  |  | **31 719 600** | **8 564 292** | **40 283 892** |

1. **program és fesztivál szervezés**

*Az üzleti terv 3.2 és 3.4 pontja alapján, 100.000.000,- Ft előirányzattal.*

***Üzleti terv költségvetése***

*4.3. A parkolási tevékenység tervezett bevételei – amely bevételek az Önkormányzat bevételi számláján jelennek meg:*

2024 előirányzat szerint tervezett bevétele 164.000.000,-

2024 teljes árbevétele 170.219.297,-

2025 évre tervezett bevétel 2% növekedéssel kalkulálva: 173.623.683,-

*A parkolási tevékenység tervezett bevételei a parkolásüzemeltetési átalány:*

2025 évre tervezett önkormányzati átalány 55.147.207,-

2025 évre tervezett kiadás 55.147.207,-

*4.4. A mozi és rendezvény tervezett bevételei és kiadásai (Ft) az alábbiak szerint alakul:*

2025 évre tervezett önk-i átalány (működési mozi és rendezvény) 61.919.892,-

2025 évre tervezett önk-i átalány (programok, fesztiválok) 100.000.000,-

2025 évre tervezett bevétel (mozi) 42.417.852,-

2025 évre tervezett működési kiadás 79.173.360,-

2025 évre tervezett programok, fesztiválok kiadásai 100.000.000,-

2025 évre tervezett céltartalék 3.500.000,-

2025 évre tervezett forgalmazás utáni kiadás 28.376.273,-

*4.5 Rendezvény bevétel*

2025 évre tervezett bevétel a rendezvény bevételekkel is kalkulálva:

6.711.889,-

A tevékenységekből származó kiadási és bevételi főösszeg: **271.231.757,-**

Összesítve a vállalkozás várható adózás előtti eredménye bruttó  **0,-**

(a fenti 4.3, 4.4 és 4.5 pont összegei bruttó összegek)

Az előterjesztés 1. számú mellékletét képező üzleti terv elfogadását javasoljuk a Képviselő-testületnek

A döntés egyszerű szótöbbséget igényel.

**2.**

**1. Határozati javaslat**

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. Társaság (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393) 2025. évi üzleti tervét 271.231.757 forint bevétellel és ezzel megegyező összegű ráfordítással, 0 Ft eredménnyel elfogadja.
2. A parkolási tevékenységre, az előterjesztés szerinti ütemezéssel 12 hónapra bruttó 55.147.207 forintot biztosít a 2025. évi költségvetés terhére.
3. A mozi és rendezvénytechnikai feladatok ellátására bruttó 61.919.892,- Ft-ot biztosít a 2025. évi költségvetés terhére.
4. A programok szervezésére bruttó 100.000.000,- Ft-ot biztosít a 2025. évi költségvetés terhére.
5. A Képviselő-testület felkéri a HÉVÜZ Hévíz Városüzemeltetési Kft ügyvezető igazgatóját, hogy a társaság üzleti tervének végrehajtására a szükséges intézkedéseket tegye meg.

Felelős: Naszádos Péter polgármester

Halász Éva ügyvezető

Határidő: azonnal

**2. Határozati javaslat**

1. Hévíz Város Önkormányzat Képviselő-testülete a HÉVÜZ Hévíz Városüzemeltetési Kft. (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393) ügyvezetőjének Halász Évának alapbérét 15%-os emeléssel bruttó 897.000 Ft összegben állapítja meg 2025. január 1. hatállyal.
2. A Képviselő-testület felkéri a HÉVÜZ Hévíz Városüzemeltetési Kft. ügyvezetőjét, hogy munkaszerződésének módosítását a Dr. Fonnyadt Benedek jogi képviselővel végeztesse el.

Felelős: Naszádos Péter polgármester

Halász Éva ügyvezető

Határidő: 2025. február 29.

**3. Határozati javaslat**

Hévíz Város Önkormányzat Képviselő-testülete tudomásul veszi, hogy a HÉVÜZ Hévíz Városüzemeltetési Kft. (székhely: 8380 Hévíz, Kossuth Lajos utca 5. alagsor 2. adószám: 28999717-2-20 cégjegyzékszám: 20-09-077393), mint várakozási (parkolási) közszolgáltatási szerződés szerinti közszolgáltató 2024. évi adatai alapján a közszolgáltatási szerződés átalányaiból származó bevételek időarányosan fedezték a kiadásokat.

Felelős: Naszádos Péter polgármester

Halász Éva ügyvezető

Határidő: 2025. március 31.

*előterjesztés 3. melléklete:*

**Várakozási (parkolási) Közszolgáltatási szerződés**

HÉVÍZ

**módosítása**

Amely létrejött, egyrészről **Hévíz Város Önkormányzat** (székhelye: 8380 Hévíz, Kossuth Lajos utca 1. szám, önkormányzati törzsszám: 15734374, statisztikai számjele: 15734374-8411-321-20) képviseletében Naszádos Péter polgármester,

(a továbbiakban: Önkormányzat) másrészről pedig:

HÉVÜZ Hévíz Városüzemeltetési Korlátolt Felelősségű Társaság

(Cg. 20-09-077393, 8380 Hévíz, Kossuth Lajos utca 5. alagsor 2., adószám: 289997171 bankszámlaszám: 11749077-21451023) képviseletében: Halász Éva ügyvezető, (a továbbiakban: Közszolgáltató) továbbiakban együttesen Felek, között alulírott helyen és időben a következő feltételek szerint:

1. A Felek között 2022. február 1-től hatályos várakozási (parkolási) Közszolgáltatási szerződés Hévíz (a továbbiakban: parkolási közszolgáltatási szerződés) 8.2. és 8.4 pontjai helyébe a következő rendelkezések lépnek:

„8.2. Havi átalánydíjat a szerződő Felek a szerződésben foglalt közfeladat-ellátás és annak biztosításhoz szükséges szolgáltatási szerződések alapján, az alábbiakban határozzák meg:

|  |  |  |  |
| --- | --- | --- | --- |
| Havonta számlázandó általánydíj (Ft) | Nettó | ÁFA | Összesen |
| január 02. | 3.618.583 | 977.017 | 4.595.600 |
| február 01. | 3.618.583 | 977.017 | 4.595.600 |
| március 01. | 3.618.583 | 977.017 | 4.595.600 |
| április 01. | 3.618.583 | 977.017 | 4.595.600 |
| május 02. | 3.618.583 | 977.017 | 4.595.600 |
| június 01. | 3.618.583 | 977.017 | 4.595.600 |
| július 01. | 3.618.583 | 977.017 | 4.595.600 |
| augusztus 01. | 3.618.583 | 977.017 | 4.595.600 |
| szeptember 01. | 3.618.583 | 977.017 | 4.595.600 |
| október 01. | 3.618.583 | 977.017 | 4.595.600 |
| november 02. | 3.618.583 | 977.017 | 4.595.600 |
| december 01. | 3.618.583 | 977.017 | 4.595.600 |
| **Összesen** | **43.422.998** | **11.724.209** | **55.147.207** |

„8.4. Az átalánydíj havonta esedékes. A Közszolgáltató minden hónap 5. (ötödik) napjáig benyújtja az Önkormányzat részére az előző havi teljesítéséről számlát, amelyhez teljesítés igazolási nyilatkozatot kell mellékelni.

A teljesítés igazolására az Önkormányzat részéről Hévízi Polgármesteri Hivatal szabályzata kötelezettségvállalás, ellenjegyzés, érvényesítés és utalványozás, szakmai teljesítés rendjéről alapján kijelölt jogosulttal történi. A teljesítés napja a tárgyhó utolsó napja. „

2. A parkolási közszolgáltatási szerződés 2. sz. melléklete helyébe e szerződés 1. sz. melléklet lép.

3. Jelen szerződés 2025. február 1-én lép hatályba – mely a 2022. február 1-től hatályos várakozási (parkolási) Közszolgáltatási szerződés Hévíz elválaszthatatlan mellékletét képezi - 4 (négy), egymással mindenben megegyező példányban készült, melyből 3 (három) példány az Önkormányzatot, 1 (egy) példány a Közszolgáltatót illeti.

4. A Szerződést aláírására Hévíz Város Önkormányzat Képviselő-testülete a /2025. () határozatával adta meg a felhatalmazást.

Felek a jelen szerződést átolvasták, értelmezték, és mint akaratukkal mindenben megegyezőt helybenhagyólag aláírták.

Hévíz, 2025. …………...

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Hévíz Város Önkormányzat  képviseletében  Naszádos Péter  polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  HÉVÜZ Kft.  képviseletében  Halász Éva  ügyvezető |

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | pénzügyi ellenőrzés |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | HÉVÜZ Kft. ügyvezető |  |  |