Iktatószám: HIV/ -1/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. február 13-ai rendkívüli nyilvános ülésére**

**Tárgy:** Rózsakert épületére vonatkozó székhelyhasználat módosítása

**Az előterjesztő:** Naszádos Péter polgármester

**Készítette:**  dr. Keserű Klaudia nemzetközi kapcsolatok címzetes vezető főtanácsos

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat a Képviselő-testület 192/2023. (XI. 30.) számú határozatával székhelyhasználatot biztosított a Hévíz Gyógyfürdő Üzemeltető és Fejlesztő Zrt. részére a Rákóczi u. 17. I. emelet 1. ajtószám alatti, Rózsakert társasházban található Hévíz 978/A/5. hrsz-ú („közösségi tér, könyvtár”) ingatlanban. Az ingatlan a nyilatkozat kiadásakor üresen állt.

A Hévízi-tó megújulását lehetővé tevő átfogó egészségturisztikai fejlesztési tervet fogadott el a Kormány. A Magyar Turisztikai Ügynökség tulajdonában lévő gazdasági társaság, a Hévíz Gyógyfürdő Üzemeltető és Fejlesztő Zrt. lett alapítva a feladat megvalósítására.

A képviselő-testületi határozat alapján székhelyhasználati nyilatkozat kiadásra került, azonban a 15+ 5 év használatra (bérletre) vonatkozó megállapodás nem került aláírásra.

A folyamatban lévő átszervezések során előterjesztés fog benyújtásra kerülni arról, hogy a Gróf I. Festetics György Művelődési Intézmény ismét használatba venné a jelenleg üresen álló ingatlant (volt könyvtár épületet) kiállítások és rendezvények céljára.

Ennek megfelelően javaslom egyeztetés lefolytatását a Hévíz Gyógyfürdő Üzemeltető és Fejlesztő Zrt.-vel, és részükre székhelyként felajánlani a Hévíz, Kossuth Lajos u. 1. szám alatti, városháza ingatlanban egy irodát.

A székhelyhasználati nyilatkozat kiadására, valamint a későbbiekben egy esetleges bérleti szerződés vagy használati megállapodás megkötésére a nevezett ingatlan vonatkozásában Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelete (VagyonÖr) alapján van lehetőség. A VagyonÖr. 9. § (1) bekezdése szerint a forgalomképtelen törzsvagyon illetve a korlátozottan forgalomképes vagyontárgyak visszterhes hasznosítása (bérbeadás útján) – amennyiben a vagyontárgy hasznosítására irányuló szerződés időtartama az egy évet (közterület-használat esetén a három évet) nem haladja meg – a polgármester hatáskörébe tartozik.

Ennek alapján javaslom a helyiséget egy évnél hosszabb időre biztosítani, így a döntés képviselő-testületi hatáskör.

VagyonÖr. 13. § *f)* pont alapján a vagyontárgy értékesítése, hasznosítása során bérleti és haszonbérleti szerződés leghosszabb időtartama 15 év lehet, melyet a felek közös akaratnyilvánítással 5 évvel meghosszabbíthatnak.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete kezdeményezi a 192/2023. (XI. 30.) határozata szerinti döntésének módosítását akként, hogy aHévíz Gyógyfürdő Üzemeltető és Fejlesztő Zrt. részére – jelenleg birtoklás nélkül – a Hévíz, Rákóczi u. 17. I. emelet 1. ajtó alatti, Rózsakert társasházban biztosított (978/A/5. hrsz) székhelyhasználati jog közös megegyezéssel megszűntetésre kerüljön és a székhelyhasználat a Hévíz, Kossuth Lajos u. 1. szám alatti (városháza) épület egy irodája vonatkozásában legfeljebb 15 év időtartamra kerüljön biztosításra.
2. A Képviselő-testület felhatalmazza a polgármestert egyeztetés lefolytatására a székhelyhasználat módosítására, továbbá a székhelyhasználati nyilatkozat és megállapodás aláírására.

Felelős: Naszádos Péter polgármester

Határidő: 2025. március 31.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász/ügyintéző |  |  |
| Szintén László | közgazdasági osztályvezető/pénzügyi ellenőrzés |  |  |
| dr. Tüske Róbert | jegyző/törvényességi felügyelet |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |