**1. melléklet**

Okirat száma: HIV/681- /2025

Módosító okirat

A Hévízi Polgármesteri Hivatal költségvetési szerv Hévíz Város Önkormányzat által 2019. szeptember 29. napján kiadott HIV/721-14/2019 számú alapító okiratát az államháztartásról szóló 2011. évi CXCV. törvény 8/A. §-a alapján - a …/2025. (1I. 13.) határozat figyelemmel - a következők szerint módosítom:

1. **Az alapító okirat 4.3. pontja helyébe a következő rendelkezés lép:**
   1. A költségvetési szerv alaptevékenysége: Magyarország helyi önkormányzatairól szóló 2011. évi CLXXXIX. törvény 84. § (1) bekezdése alapján az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat, továbbá a nemzeti és etnikai kisebbségek jogairól szóló törvényben meghatározott feladatokat látja el.
2. **Az alapító okirat 5.1. pontja helyébe a következő rendelkezés lép:**
   1. A költségvetési szerv vezetőjének megbízási rendje:

A költségvetési szerv élén a jegyző áll. A jegyzőt Hévíz Város Polgármestere, Magyarország helyi önkormányzatairól szóló 2011. évi CLXXXIX. törvény, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően, nyilvános pályáztatás alapján, határozatlan időre nevezi ki, valamint menti fel és gyakorolja felette az egyéb munkáltatói jogokat. A jegyző köztisztviselői jogviszonyban kerül kinevezésre.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Hévíz, 2025. február 13.

P.H.

Naszádos Péter

Hévíz Város Önkormányzat

Polgármester

„Az eredeti papír alapú dokumentummal egyező.”